Getuienisgeleentheid van Versorgingsfonds
Gepubliseer op 06 Mei 2017
Dié fonds versorg net Helderberg lidmate met finansiële en emosionele probleme.
Hier volg ŉ getuienis van ŉ lidmaat wat deur hierdie projek ondersteun word:
“Ek wil baie dankie sê aan hierdie projekspan wat my bystaan en vir jul hulp en ondersteuning, ek kan nie genoeg woorde vind om my dankbaarheid te beskryf nie.
Ek was op 1 Februarie in ’n motorfietsongeluk betrokke waar ‘n man in my vasgeloop het en opslag oorlede is. Dit was ‘n groot skok en nagmerrie vir my om te beleef. Nog meer die vrees en angs wat oor my gespoel het. Die ongeluk en vrees was groter as wat ek was en op my eie sou ek dit nie kon hanteer nie. Met God aan my kant en die hulp van die Versorgingsfonds- span kon ek die ongeluk/nagmerrie en vrese oorkom en is geleidelik besig om daarmee saam te leef en die realiteit te hanteer.
Met die hulp van die volgende mense kon ek dit deur my nagmerrie maak en wil ek hulle bedank.
1. Die twee uitstekende prokureurs - vir jul regshulp en ondersteuning.
2. Aan die stunning en hulpvaardige dokter - vir die mediese behandeling.
3. Aan die geduldige trauma sielkundige - vir al jou tyd, die luister en raad.
4. Aan my berader - wat geduldig na my luister, haar raad en bystand.
5. Aan die Versorgingsfondslede - baie dankie vir julle tyd en opofferings.
6. Aan die finansiële voogde - baie dankie vir julle finansiële hulp en bystand.
7. Dan laastens, maar nie die minste nie, aan al die lede van die Gemeente - dankie dat jul bereid is om jul harte en beursies oop te maak om ander te help om deur hul moeilike omstandighede te kom.
Weereens sê ek baie dankie aan almal vir julle hulp en ons Hemelse Vader wat my dra deur die tyd. Ek waardeer jul opreg baie en julle beteken ongelooflik baie vir my en ek waardeer elkeen se hulp.
Tekkiekerk se kamp
Gepubliseer op 05 Mei 2017
Helderberg se Tekkiekerk het verlede naweek ‘n wonderlike geleentheid gehad om saam met drie ander gemeentes se graad 4-6’e te kamp. ‘n Span van 40 - kinders en leiers - het hulle langnaweek geniet by Disakloof waar ons deur middel van #Imagine Kidz se materiaal iets ontdek het van ons identiteit in Christus. Ons het sandboarding gedoen, geswem, dromme gespeel en heerlike gekuier. Brûe is gebou tussen kerke en skole.
Die Sondag was afgesluit met kampkerk waar ouers en kinders voor ‘n braai gesit het, saam gebid het en Bybelstudie gehou.
Om voor Jesus oor ander te praat
Lukas 6:27– 42
Ons wat glo dat Jesus waarlik opgestaan het wil anders praat en leef as mense wat dit nie glo nie. Die meeste mense praat mooi oor hulle vriende en mense vir wie hulle lief is. Die vraag is: Hoe praat ons oor ons vyande? Hoe praat ons oor mense wat nie vir ons lief is nie? Luk 6:32 sê baie duidelik: “As julle net dié liefhet wat vir julle liefhet, watter aanspraak op dank het julle dan nog? Ook die sondaars het net dié lief wat vir hulle liefhet.”
Daar is natuurlik ’n paar vrae wat by ons opkom: Wie is ons vyande? Beteken liefde dat ek van alle mense moet hou? Beteken liefde dat ek goedkeur wat my “vyande” doen? Die belangrikste is natuurlik dat ek sal praat en doen soos wat Jesus gedoen het. Hy het die sondaar lief al haat Hy die sonde. Hy het uitgereik na alle mense – ook na sy vyande. Dit is sy wens dat niemand verlore sal gaan nie – selfs nie eers sy grootste vyand nie. Die teks van Luk 6:37-43 roep ons op tot die volgende: (1) Moenie ander oordeel en veroordeel nie. Laat liewer die oordeel in God se hande. Dit is nie ons verantwoordelikheid nie (v 37a); (2) Spreek mense vry, omdat Jesus ons vrygespreek het (v 37b); (3) Wees bereid om vir ander te gee (v 38); (4) Moenie net ’n leermeester vir ander wees nie. Begin eers by jouself en wat verkeerd in jou eie lewe is (v 39-42).
Ons herinner mekaar voortdurend aan die woorde “Wat sou Jesus gedoen het”. Ons moet ook voortdurend dink “Wat sou Jesus in hierdie situasie gesê het”. Dalk praat ons te vinnig oor ander mense en bid te min vir hulle.
Twee Helderbergers Vereer
Gepubliseer op 03 Mei 2017
Die wenners van die Andrew Murray-, Andrew Murray-Desmond Tutu- en Desmond Tutu-Gerrit Brandpryse is pas bekend gemaak.
Die Andrew Murrayprys vir Afrikaanse teologiese boeke is gewen deur Coenie Burger en Andries Cilliers vir hulle boek oor die doop, Ontvang wat vir jou gegee is (uitgegee deur Bybel-Media).
Die Andrew Murray-Desmond Tutuprys vir algemeen-Christelike en teologiese publikasies in ‘n amptelike taal van Suid-Afrika, is gewen deur Yolande Korkie vir haar boek, 558 days (uitgegee deur CUM).
Die Desmond Tutu-Gerrit Brandprys vir debuutwerk in ‘n amptelike taal van Suid-Afrika, is deur die 32-jarige Lauren Jacobs gewen vir haar boek Yehudit. Chosen by God (uitgegee deur Lux Verbi).
Daar word ook vanjaar deur die Andrew Murray-prysfonds verskeie spesiale toekennings gemaak. Die Andrew Murray-FAK-toekenning vir Christelike Musiek gaan aan Annalise Wiid vir haar unieke bydrae tot ons Christelike musiekskat. Pieter Fourie, vorige uitvoerende hoof van Bybel-Media, ontvang ‘n Andrew Murray-Desmond Tutu-toekenning, en Johan Smit en Winnie Rust word postuum vereer vir hulle bydraes tot die Afrikaanse Christelike lektuur.
Die pryse en toekennings word op 5 Mei by Wellington gemaak. Dit is vanjaar 100 jaar gelede dat Andrew Murray op dié dorp oorlede is, en die oorhandiging van die pryse maak deel uit van die herdenking van Murray se blywende geestelike nalatenskap.
Blootstellings-, gebeds- en pelgrimsreis
- Hou van stap, veral as dit aan die voet van die bekende Berg Everest is.
- Jonk van gees en leerbaar is.
- Geïnteresseerd is in vreemde lande en kulture en meer blootstelling wil hê aan die mense van Nepal.
- Graag ook meer blootstelling wil hê aan medegelowiges binne ŉ konteks waar die oorgrote meerderheid Boeddhiste en Hindoes is.
- Geestelik saam met ander gelowiges wil groei in jou passie vir God en hart vir mense en ŉ wêreld in nood.
- Graag saam met die gelowiges in Nepal wil bid vir hul land en die uitbreiding van God se koninkryk in Nepal.
- Van 1-15 November 2017 beskikbaar is.
Dan moet jy gerus verder lees:
Helderberg Uitreik beplan so ŉ blootstellings- en pelgrimsreis na Nepal van 1-15 November 2017. In die tyd wil ons graag vir jou blootstelling gee aan gelowiges wat leef in ŉ totaal ander konteks as die waaraan ons gewoond is. Dit is veral kosbaar om te sien en te beleef hoe God ook daar met mense ŉ pad loop. Die Here Jesus is Here; Hy is hier; Hy is ook daar. Hannes Theron sal die reis lei. Belangstellendes kan vir Hannes Theron of Louise Theron kontak.
Week 2 - Opstanding: Meer as net WOORDE
Nog getuienisse van die Beradingsentrum
Die bron van goeie woorde
Mentor Showcase uitgestel
It's Time getuienisse
Bladsy 79 van 100
Lente-makietie op 1 September van 10:00 tot 15:00
Here, dankie vir seisoene; ook vir seisoene en lewensfases. Dankie dat U binne elke seisoen of lewensfase daar is vir ons. Dankie dat ons juis in die oomblik kan wees en binne elke oomblik ook U teenwoordigheid kan ontdek al is dit soms moeilik om dit deur ons trane, wanhoop en mismoedigheid raak te sien. Ons bid vir ons land, veral vir die emosies en ongemak wat rondom die grondkwessie, korrupsie en geweld loskom. Ons bid vir kalmte en ‘n bereidheid om die moeilike kwessies geloofsonderskeidend aan te pak. Here wees ons genadig. Amen.
Huis Esperanza Basaar
Opleiding - Gesins Maaltye
Sweetpakkies vir kleuters benodig
Kinderkinetika lesse - Edukinetics
Huur: Opsoek na 'n plek om te huur.
08.15.2018 6:00 pm - 7:30 pm
08.15.2018 7:00 pm - 8:00 pm
08.16.2018 8:45 am - 9:15 am
08.16.2018 5:30 pm - 8:00 pm
08.21.2018 6:00 am - 7:00 am
08.22.2018 8:30 am - 9:30 am
Mia Cara Ferreira - gebedsgroep
08.23.2018 8:45 am - 9:15 am
08.23.2018 5:30 pm - 8:00 pm
08.25.2018 2:00 pm - 3:00 pm
Sedert Junie 2013697431